ລາວຮັບຮອງເອົາກົດໝາຍທີ່ເປີດໂອກາດໃຫ້ຊາວຕ່າງປະເທດ ມີສິດຊື້ຂາຍອາຄານໃນລາວ
ສະພາແຫ່ງຊາດລາວ ຮັບຮອງເອົາກົດໝາຍດັດແກ້ວ່າດ້ວຍ ການລົງທຶນເປີດໂອກາດໃຫ້ຕ່າງຊາດມີສິດຊື້ທີ່ດິນ ໃນລາວ
ສະພາແຫ່ງຊາດລາວໄດ້ອັດກອງປະຊຸມສະໄໝ ສາມັນຄັ້ງທີ່ 7 ລົງດ້ວຍການລົງປະຊາມະຕິຮັບຮອງເອົາລາຍງານຂອງພະ ແນກການຕ່າງໆລວມໄປເຖິງການຮັບຮອງເອົາກົດໝາຍ ດັດ ແກ້ໃໝ່ວ່າດ້ວຍການລົງທຶນ ເພື່ອເປີດໂອກາດໃຫ້ຕ່າງຊາດມີ ສິດໃນການເຊົ່າແລະ ຊື້ຂາຍອາຄານຢູ່ໃນປະເທດລາວອີກດ້ວຍ ທ່ານ ທອງເຕິນໄຊຍະເສນ ໂຄສົກສະພາແຫ່ງຊາດລາວ ໄດ້ ຖະແຫລງເນື່ອງໃນໂອກາດປິດ ກອງປະຊຸມສະໄໝສາມັນຄັ້ງທີ່7 ຂອງສະພາແຫ່ງຊາດ ລາວຊຸດທີ່ 6 ຊຶ່ງໄດ້ດໍາເນີນກອງປະຊຸມ ນັບຕັ້ງແຕ່ ວັນທີ 22 ມິຖຸນາເປັນຕົ້ນມາ ແລະ ກໍໄດ້ສິ້ນສຸດລົງຢ່າງເປັນທາງການໃນຕອນບ່າຍຂອງ ວັນທີ 9 ກໍລະກົດ ທີ່ຜ່ານມານີ້ວ່າ ຜົນທີ່ໄດ້ຮັບຈາກກອງປະຊຸມສະພາແຫ່ງຊາດລາວ ໃນຄັ້ງຫລ້າສຸດນີ້ ກໍມີທັງການລົງມະ ຕິຮັບຮອງເອົາລາຍງານການປະຕິບັດແຜນການພັດທະນາປະຈຳປີ2008 ຫາ 2009 ການດັດແກ້ເປົ້າໝາຍທີ່ວາງເອົາໄວ້ໃນແຜນການດັ່ງກ່າວ ແລະ ການຮັບຮອງເອົາ ຄາດໝາຍຂອງແຜນການພັດທະນາປະຈຳປີ2009 ຫາ ປີ 2010 ຂອງ ລັດຖະບານລາວ ສາລະສຳຄັນນັ້ນກໍຄືການປັບລົດເປົ້າໝາຍການຂະຫຍາຍຕົວທາງເສດຖະກິດໃນແຜນ ການປະຈຳປີ 2008 ຫາ 2009 ນີ້ລົງຈາກເດີມ 8% ມາເປັນ 7 5% ແລະ ກໍໃຫ້ຄົງ ລະດັບການຂະ ຫຍາຍຕົວໃນດັ່ງກ່າວນີ້ຕໍ່ໄປໃນຕະຫລອດແຜນການປະຈຳປີ 2009 ຫາ 2010 ອີກດ້ວຍ ສຳລັບໃນດ້ານງົບປະມານລາຍຮັບລາຍຈ່າຍ ປະຈຳປີ2008 ຫາ 2009 ນັ້ນ ກໍໄດ້ມີ ການເພີ້ມລະດັບຂອງການຂາດດຸນທາງດ້ານ ງົບປະມານຈາກ4 56% ເປັນ 5% ຂອງ GDP ທັງໝົດ ເພາະວ່າບໍ່ສາມາດຈັດເກັບ ລາຍຮັບໄດ້ຕາມເປົ້າໝາຍທີ່ວາງເອົາໄວ້ ຫາກແຕ່ວ່າ ໃນໄລຍະແຜນການປະຈຳປີ 2009 ຫາ 2010 ນັ້ນ ທາງການ ລັດຖະ ບານລາວ ກໍໄດ້ວາງເປົ້າໝາຍທີ່ຈະ ຈັດເກັບລາຍຮັບໃຫ້ໄດ້ໃນສັດສ່ວນ 17% ຂອງຍອດຜະຫລິດຕະພັນລວມພາຍໃນປະເທດຫລື ມູນຄ່າ GDP ທັງໝົດ ໂດຍເປັນລາຍຮັບພາຍໃນປະເທດບໍ່ໜ້ອຍກວ່າ 15% ຂອງ GDP,ສ່ວນທີ່ເຫລືອນັ້ນ ເປັນການກູ້ຢືມ ຫລື ຂໍຄວາມຊ່ວຍເຫລືອຈາກຕ່າງປະເທດ ແຕ່ຢ່າງໃດກໍຕາມເນື່ອງຈາກວ່າລັດຖະບານລາວ ໄດ້ຕັ້ງງົບປະມານລາຍຈ່າຍໄວ້ໃນມູນ ຄ່າລວມຫລາຍກວ່າ11 000ຕື້ກີບ ຫລື ທຽບເທົ່າກັບ 20 34% ຂອງ GDP, ໃນຂະ ນະດຽວກັນ ກໍໄດ້ວາງເປົ້າໝາຍທີ່ຈະສາມາດຈັດເກັບລາຍຮັບພາຍໃນໄດ້ພຽງແຕ່8 115,76 ຕື້ກີບ ເທົ່ານັ້ນ ດ້ວຍເຫດນີ້ ຈຶ່ງເຮັດໃຫ້ທາງການລາວ ຕ້ອງເພິ່ງພາການກູ້ຢືມແລະ ການຊ່ອຍເຫລືອຈາກຕ່າງ ປະເທດ ຄຶດເປັນມູນຄ່າລວມກັນຫລາຍກວ່າ 2 889 ຕື້ກີບ ນັ້ນເອງ ສຳລັບກົດໝາຍທີ່ຜ່ານການຮັບຮອງຈາກກອງປະຊຸມສະພາແຫ່ງຊາດລາວໃນຄັ້ງຫລ້າສຸດຈຳນວນ ສີ່ສະບັບ ຊຶ່ງປະກອບດ້ວຍກົດໝາຍວ່າດ້ວຍການປະມົງ ກົດໝາຍວ່າດ້ວຍການນ້ຳປະປາ,ກົດໝາຍ ວ່າດ້ວຍແນວລາວສ້າງຊາດ, ແລະ ກົດໝາຍວ່າດ້ວຍການລົງທຶນ ນັ້ນ ກໍໄດ້ມີຢູ່ສອງສະບັບທີ່ທາງການລາວໄດ້ຕັ້ງຄວາມຫວັງໄວ້ວ່າ ຈະມີສ່ວນຢ່າງສຳຄັນຕໍ່ການພັດທະນາປະເທດລາວໃນໄລຍະໃໝ່ຊຶ່ງກໍຄື ກົດໝາຍວ່າດ້ວຍແນວລາວສ້າງຊາດ ຊຶ່ງຈະເປັນການເປີດໂອກາດ ແລະ ດຶງດູດເອົາການປະກອບສ່ວນຈາກຄົນລາວໃນຕ່າງປະເທດ ເຂົ້າສູ່ການພັດທະນາປະເທດລາວໃຫ້ຫລາຍຂຶ້ນ ສ່ວນກົດໝາຍວ່າດ້ວຍການລົງທຶນນັ້ນກໍຈະໃຫ້ສິດແກ່ບັນດານັກລົງທຶນຊາວຕ່າງປະເທດໃນການເຊົ່າທີ່ດິນຢູ່ໃນລາວໃນໄລຍະເວລາເຖິງ 99ປີ ກັບທັງຍັງມີສິດທີ່ຈະຊື້ຂາຍອາ ຄານ ແລະ ສຳນັກງານໄດ້ອີກດ້ວຍຖ້າຫາກວ່າເປັນການລົງທຶນທີ່ມີມູນຄ່າຕັ້ງແຕ່ 2 5 ຕື້ກີບ ຫລື ປະມານ 287 400 ໂດລາ ສະຫະຣັດ ຂຶ້ນໄປ